संस्कार ही नर को नारायण का स्वरूप देता है : शर्मा
जोधपुर. राष्ट्रीयस्वयंसेवक संघ के क्षेत्रीय बौद्धिक प्रमुख कैलाश शर्मा ने कहा ‘आज के दौर में हमारे घर-परिवार, विद्यालयों और देवालयों में संस्कार आधारित वातावरण की पुनर्स्थापना की जरूरत है। संस्कार ही नर को नारायण का स्वरूप प्रदान करते हैं।’ वे शनिवार को भारत विकास परिषद क्षेत्र-11 के क्षेत्रीय अधिवेशन ‘मरुनाद’ में बोल रहे थे। अधिवेशन रातानाडा स्थित माहेश्वरी जनोपयोगी भवन माहेश्वरी बगीची में शुरू हुआ।
स्वदेशी जागरण मंच के राष्ट्रीय सह संयोजक भगवतीप्रसाद ने इस मौके पर कहा कि पीढ़ी दर पीढ़ी वैचारिक मतभेद बढ़ रहे हैं। ऐसे में हमें यह मानना होगा कि देश की अर्थव्यवस्था को मजबूती प्रदान करने के लिए स्वदेशी वस्तुओं का उपयोग जरूरी है। परिषद के राष्ट्रीय संयोजक बलराज आचार्य ने कहा कि वर्तमान समय में परिजनों के पास सबकुछ है, पर बच्चों के लिए समय नहीं हैं। परिजन बच्चों को समय देंगे तभी उनमें संस्कारों का बीजारोपण होगा। कार्यक्रम में संयोजक अनिल गोयल, प्रांतीय अध्यक्ष एसके जैन, परिषद के प्रांतीय महासचिव सीताराम राठी, आरएसएस के प्रांत प्रचारक मुरलीधर, प्रांत संचालक ललित शर्मा, एबीवीपी के प्रदेशाध्यक्ष हेमंत घोष, डॉ.राजीव लोचन शर्मा हरिगोपाल राठी उपस्थित थे।
सम्मेलन के दौरान परिषद की स्मारिका \\\"पंचामृ़त\\\' का विमोचन किया गया।
भारत विकास परिषद के क्षेत्रीय सम्मेलन में महिलाओं ने ड्रेस कोड में अपनी उपस्थिति दर्ज कराई।
hin_Deva hin_Deva hin_Deva hin_Deva hin_Deva